ആശ്രാമം ശലഭോദ്യാനം

കൊല്ലം ജില്ലയിലെ ജൈവവൈവിധ്യ പൈതൃക കേന്ദ്രമായ ആശ്രാമത്തെ പഴയ ബോട്ട് ക്ലബ്‌ നിന്ന സ്ഥലത്തോട് ചേർന്നാണ് ശലഭപാർക്ക് നിർമ്മിച്ചിരിക്കുന്നത്. ജവഹർലാൽ നെഹ്‌റു ട്രോപ്പിക്കൽ ബൊട്ടാണിക് ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ടിൻ്റെ (ജെഎൻടിബിജിആർഐ) സാങ്കേതിക പിന്തുണയോടെ പ്രാദേശിക ചിത്രശലഭങ്ങൾക്ക് അനുയോജ്യമായ ആവാസ വ്യവസ്ഥ സൃഷ്ടിക്കുന്നത്. ജലസേചന സൗകര്യം, ബയോഫെൻസിങ്, കുളം, ലോൺ, ഫുട്പാത്ത് തുടങ്ങിയ സൗകര്യങ്ങളും പദ്ധതിയുടെ ഭാഗമായി ഒരുക്കി. ആശ്രാമം ജൈവ വൈവിധ്യ പൈതൃക കേന്ദ്രമായതിനാൽ പ്രദേശത്ത് അറുപതിലധികം ഇനം ചിത്രശലഭങ്ങളുടെ സാന്നിധ്യം പ്രതീക്ഷിക്കുന്നു. 3 വർഷത്തേക്ക് ഉദ്യാനത്തിന്റെ പരിപാലന ചുമതല ജൈവ വൈവിധ്യ ബോർഡിനും തുടർന്ന് കോർപറേഷനും എന്ന രീതിയിലാണ് ശലഭോദ്യാനം നടത്തിപ്പു തീരുമാനിച്ചിരുന്നത്. നഗര മധ്യത്തിൽ വിദ്യാർഥികൾക്കും മുതിർന്നവർക്കും വിനോദത്തിനൊപ്പം വിജ്ഞാന സൗകര്യവും നൽകുക എന്ന ലക്ഷ്യത്തോടെയാണ് ഇത് നിർമ്മിച്ചിരിക്കുന്നത്. 

 അവലംബം 

വർഗ്ഗം:കൊല്ലം ജില്ലയിലെ പാർക്കുകൾ
വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ